ایتالیانین پایتاختی رومادان واتیکانا یئریمک ایسته‌یه‌ن بؤلوجو ترور هؤرگوتو پ.ی.د/پ‌کاکا طرفدارلارینا، ایتالیان پلیسی مداخیله ائتدی.
باشکند رومادا آکسیا گئچیردیک‌دن سونرا واتیکانا ایجازه‌سیز یئریمک ایسته‌یه‌ن ترور هؤرگوتو پ.ی.د/پ‌کاکا یانداشلارینا پلیس مداخیله ائتدی.
ایتالیا رسمی خبر آژانسی آنسانین خبرینه گؤره، پرزیدنت رجب طیب اردوغانین دونن واتیکانداکی گؤروشمه‌لری زامانی واتیکان یاخینینداکی قوتسال ملک قالاسینین قارشی‌سیندا توپلانان ترور هؤرگوتو پ.ی.د/پ‌کاکا طرفدارلاری یاسادیشی آکسیا گئچیردی.
آکسیانین آردین‌دان بیر قروپ هؤرگوت یانداشینین، واتیکان‌داکی عزیز پتروس میدانینا ایجازه‌سیز یئریمک ایسته‌مه‌سی اوزرینه پلیس مداخیله ائتدی. باش وئر‌ن قالماقالدا گؤستریجیلردن بیری یارالانارکن، ایکی‌سی ده گؤزآلتینا آلیندی.
واتیکانا گئتمه‌لرینه ایجازه وئریلمه‌یه‌ن پ.ی.د/پ‌کاکا طرفدارلاری، قوتسال ملک قالاسینین حیطینده پلیس چمبرینه آلیندی.
بوندان باشقا، ایتالیا پلیسینین چکیلن فوتولاردان چاتیشمایا داخیل اولان هؤرگوت طرفدارلارینین کیم‌لیکلرینی معین ائتمه‌یه چالیشدیغی بیلدیریلدی.
پرزیدنت اردوغانین سفری بویونجا گئچرلی اولان و هر جور گؤستری و یا توپلانتی تشبوثونون قاداغان اولوندوغو "یاشیل بؤلگه"، عزیز پتروس میدانی، خالق میدانی، کولزیوم و سیرکوس ماکسیموسو ایچینه آلان بیر یئری احاطه ائدیر.
